CELEX: 31993R3344
Language: el
Date: 1993-12-02 00:00:00
Title: ΚΑΝΟΝΙΣΜΟΣ (ΕΚ) αριθ. 3344/93 ΤΟΥ ΣΥΜΒΟΥΛΙΟΥ της 2ας Δεκεμβρίου 1993 για την παράταση του προσωρινού δασμού αντιντάμπινγκ στις εισαγωγές αιθανολαμίνης, καταγωγής Ηνωμένων Πολιτειών της Αμερικής

Avis juridique important

|

31993R3344

ΚΑΝΟΝΙΣΜΟΣ (ΕΚ) αριθ. 3344/93 ΤΟΥ ΣΥΜΒΟΥΛΙΟΥ της 2ας Δεκεμβρίου 1993 για την παράταση του προσωρινού δασμού αντιντάμπινγκ στις εισαγωγές αιθανολαμίνης, καταγωγής Ηνωμένων Πολιτειών της Αμερικής  

Επίσημη Εφημερίδα αριθ. L 299 της 04/12/1993 σ. 0043 - 0043

ΚΑΝΟΝΙΣΜΟΣ (ΕΚ) αριθ. 3344/93 ΤΟΥ ΣΥΜΒΟΥΛΙΟΥ της 2ας Δεκεμβρίου 1993 για την παράταση του προσωρινού δασμού αντιντάμπινγκ στις εισαγωγές αιθανολαμίνης, καταγωγής Ηνωμένων Πολιτειών της ΑμερικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2172/93 της Επιτροπής (2) επέβαλε προσωρινό δασμό αντιντάμπινγκ στις εισαγωγές αιθανολαμίνης, καταγωγής Ηνωμένων Πολιτειών της Αμερικής- ότι ορισμένοι εξαγωγείς που αντιπροσωπεύουν σημαντικό ποσοστό των εν λόγω συναλλαγών ζήτησαν παράταση του προσωρινού δασμού αντιντάμπινγκ, έτσι ώστε να μπορέσουν να υποβάλουν τις απόψεις τους λεπτομερέστερα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η ισχύς του προσωρινού δασμού αντιντάμπινγκ στις εισαγωγές αιθανολαμίνης, καταγωγής Ηνωμένων Πολιτειών της Αμερικής, που επέβαλε ο κανονισμός (ΕΟΚ) αριθ. 2172/93, παρατείνεται για περίοδο δύο μηνών.  Παύει να ισχύει εάν, πριν από τη λήξη της περιόδου αυτής, το Συβμούλιο λάβει οριστικά μέτρα ή λήξει η διαδικασία δυνάμει του άρθρου 9 του κανονισμού (ΕΟΚ) αριθ. 2423/88.   Άρθρο 2  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Δεκεμβρίου 1993.  Για το Συμβούλιο Ο Πρόεδρος M. DE GALAN  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 195 της 4. 8. 1993, σ. 5.